|  |
| --- |
| http://lex.justice.md/imgcms/stateemblem.png **Republica Moldova** |
| **GUVERNUL** |
| **HOTĂRÎRE** Nr. 1102  din  10.10.2007 |
| **cu privire la acceptarea cesiunii drepturilor şi obligaţiilor ce decurg din Acordul de  concesiune în vederea cercetării şi exploatării resurselor de ţiţei şi gaze în Republica Moldova** |
| Publicat : 12.10.2007 în Monitorul Oficial Nr. 161-164     art Nr : 1144 |
| În scopul asigurării exploatării continue a zăcămintelor naturale în Republica Moldova, Guvernul HOTĂRĂŞTE:      1. Se acceptă transmiterea în cesiune de către Compania “Redeco” L.T.D. către Compania “Valiexchimp” S.R.L. a tuturor drepturilor şi obligaţiilor ce decurg din Acordul de concesiune în vederea cercetării şi exploatării resurselor de ţiţei şi gaze în Republica Moldova din 6 iulie 1995.      2. Drepturile şi obligaţiile Companiei “Valiexchimp” S.R.L., ce decurg din Acordul de concesiune menţionat, nu includ prospecţiunea şi explorarea resurselor de ţiţei şi gaze în Republica Moldova.    3. Se creează Comisia guvernamentală pentru monitorizarea transmiterii drepturilor şi obligaţiilor ce decurg din Acordul de concesiune şi se aprobă componenţa ei nominală, conform anexei.     4. Controlul privind executarea prevederilor prezentei hotărîri se pune în sarcina Comisiei guvernamentale sus-menţionate.  **Prim-ministru                                                                                                           Vasile TARLEV  Contrasemnează: Ministrul economiei şi comerţului                                                                           Igor Dodon Ministrul ecologiei şi resurselor naturale                                                               Constantin Mihailescu  Nr. 1102. Chişinău, 10 octombrie 2007.**  Anexă la Hotărîrea Guvernului nr. 1102  din 10 octombrie 2007  **Componenţa nominală a Comisiei guvernamentale pentru monitorizarea  transmiterii drepturilor şi obligaţiilor de decurg din Acordul de concesiune**      Mihailescu Constantin - ministru al ecologiei şi resurselor naturale, preşedinte al Comisiei     Dodon Igor - ministru al economiei şi comerţului     Pîrlog Vitalie - ministru al justiţiei     Pop Mihail - ministru al finanţelor     Antosii Vladimir - ministru al industriei şi infrastructurii     Baban Sergiu - director general al Serviciului Standardizare şi Metrologie     Duca Gheorghe - preşedinte al Academiei de Ştiinţe a Moldovei      Jalalite Ghene - director general al Agenţiei de Stat pentru Geologie “AGeoM”, Ministerul Ecologiei şi Resurselor Naturale. |